CELEX: 32019D1202
Language: bg
Date: 2019-07-12 00:00:00
Title: Решение за изпълнение (EC) 2019/1202 на Комисията от 12 юли 2019 година относно хармонизираните стандарти за съоръженията и системите за защита, предназначени за използване в потенциално експлозивна атмосфера, изготвени в подкрепа на Директива 2014/34/ЕС на Европейския парламент и на Съвета

15.7.2019   
               
               
                  BG
               
               
                  Официален вестник на Европейския съюз
               
               
                  L 189/71
               
            
         РЕШЕНИЕ ЗА ИЗПЪЛНЕНИЕ (EC) 2019/1202 НА КОМИСИЯТА
         от 12 юли 2019 година
         относно хармонизираните стандарти за съоръженията и системите за защита, предназначени за използване в потенциално експлозивна атмосфера, изготвени в подкрепа на Директива 2014/34/ЕС на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 12 от Директива 2014/34/ЕС на Европейския парламент и на Съвета (2) се счита, че продуктите, които съответстват на хармонизираните стандарти или части от тях, данните за които са били публикувани в Официален вестник на Европейския съюз, отговарят на съществените изисквания за безопасност и опазване на здравето, установени в приложение II от посочената директива, обхванати от тези стандарти или части от тях.
                  
               
                     (2)
                  
                  
                     С писмо BC/CEN/46-92 – BC/CLC/05–92 от 12 декември 1994 г. Комисията отправи до CEN и CENELEC искане за изготвянето и преработката на хармонизирани стандарти в подкрепа на Директива 94/9/ЕО на Европейския парламент и на Съвета (3). Тази директива бе заменена от Директива 2014/34/ЕС, без да се променят съществените изисквания за безопасност и опазване на здравето, установени в приложение II към Директива 94/9/ЕО.
                  
               
                     (3)
                  
                  
                     По-специално, беше поискано CEN и CENELEC да изготвят стандарт за проектиране и изпитване на оборудване, предназначено за използване в потенциално експлозивна атмосфера — част 0: Общи изисквания, както е посочено в глава I.1 на програмата за стандартизация, договорена между CEN, CENELEC и Комисията и приложена към искане BC/CEN/46-92 – BC/CLC/05-92. Поискано беше също така CEN и CENELEC да преработят съществуващите стандарти с оглед привеждането им в съответствие със съществените изисквания за безопасност и опазване на здравето, установени в Директива 94/9/ЕО.
                  
               
                     (4)
                  
                  
                     Въз основа на искане BC/CEN/46-92 – BC/CLC/05-92 CENELEC преработи стандарт „EN 60079-0:2012 + A11:2013 Експлозивни атмосфери. Част 0: Съоръжения. Общи изисквания (IEC 60079-0:2011, с промени + IS1:2013)“. В резултат на тази преработка CENELEC представи на Комисията стандарт „EN IEC 60079-0:2018: Експлозивни атмосфери. Част 0: Съоръжения. Общи изисквания (IEC 60079-0:2017)“.
                  
               
                     (5)
                  
                  
                     Комисията, заедно със CENELEC, направи оценка на това дали изготвеният от CENELEC стандарт „EN IEC 60079-0:2018“ съответства на искане BC/CEN/46-92 – BC/CLC/05-92.
                  
               
                     (6)
                  
                  
                     Стандарт „EN IEC 60079-0:2018“ отговаря на изискванията, които има за цел да обхване и които са установени в приложение II към Директива 2014/34/ЕС. Поради това е целесъобразно да се публикува позоваване на този стандарт в Официален вестник на Европейския съюз.
                  
               
                     (7)
                  
                  
                     Стандарт „EN IEC 60079-0:2018“ заменя стандарт „EN 60079-0:2012“. Поради това е необходимо да се заличи позоваването на стандарт „EN 60079-0:2012“ в Официален вестник на Европейския съюз. За да се даде на производителите достатъчно време, за да се подготвят за прилагането на преработения стандарт, е необходимо да се отложи заличаването на позоваването на стандарт „EN 60079-0:2012“.
                  
               
                     (8)
                  
                  
                     Спазването на хармонизиран стандарт осигурява презумпция за съответствие със съответните съществени изисквания, установени в законодателството на Съюза за хармонизация, считано от датата на публикуване на позоваването на този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Позоваването на хармонизирания стандарт „EN IEC 60079-0:2018, Експлозивни атмосфери. Част 0: Съоръжения. Общи изисквания (IEC 60079-0:2017)“, изготвен в подкрепа на Директива 2014/34/ЕС, се публикува в Официален вестник на Европейския съюз.
         
         
            Член 2
            Позоваването на хармонизирания стандарт „EN 60079-0:2012 + A11:2013, Експлозивни атмосфери. Част 0: Съоръжения. Общи изисквания (EC 60079-0:2011, с промени + IS1:2013)“, изготвен в подкрепа на Директива 2014/34/ЕС, се заличава в Официален вестник на Европейския съюз, считано от 6 юли 2021 г.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 12 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/34/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно съоръженията и системите за защита, предназначени за използване в потенциално експлозивна атмосфера (ОВ L 96, 29.3.2014 г., стр. 309).
         
            (3)  Директива 94/9/ЕО на Европейския парламент и на Съвета от 23 март 1994 г. за сближаване на законодателствата на държавите членки относно оборудването и защитните системи, предназначени за използване в потенциално експлозивна атмосфера (ОВ L 100, 19.4.1994 г., стр. 1).